collar
collaret de denes de corall
Gavà (Europa, Espanya, Catalunya, Barcelona, Baix Llobregat)
Mines prehistòriques de Gavà-Serra de les Ferreres
Prehistòria
corall
talla
polit
perforat
55 x 2 x 2 mm (denes); 260 x 60 mm (collaret)
Collaret format per 232 denes de corall vermell (Corallium Rubrum). Les denes corresponen a petits cilindres amb mides poc variables. La majoria de les peces presenten una coloració blanquinosa, com a resultat d’una alteració que ha emmascarat el color original, entre el rosa pàl·lid i el vermell ataronjat. Només en algunes peces és possible veure aquesta tonalitat. Pel que fa a possibles traces del procés de fabricació, només s’aprecien en algunes peces unes petites línies obliqües sobre la superfície que es relacionen amb el procés de poliment. Els extrems de la majoria de les peces presenten un angle recte, encara que en alguns casos poden estar arrodonits, possiblement com a conseqüència del desgast pel fregament entre elles o amb el filament que les devia sostenir. Per obtenir aquestes petites denes cilíndriques de corall, és probable que es retallessin branques fins obtenir fragments d’una llargada entre 4 i 6 mm, que sembla l’adequada per elaborar les denes. Els fragments eren sotmesos a un poliment no gaire intens i finalment es procedia a perforar-les. Les perforacions són bicòniques, amb un diàmetre més gran als extrems que al centre, això indica clarament que es realitzaven des de les dues cares dels cilíndres. Forma part de l’aixovar funerari de la cambra sepulcral de la Mina 83 de les Mines Prehistòriques de la Serra de les Ferreres de Gavà.
fragments facetats i denes fragmentades de variscita